
Recenta mediatizare a punctajului slab obținut de elevii români la așa numitele teste PISA a generat multiple 
reacții, poziţiile politice ale autorilor fiind transparente în textele de analiză a rezultatului testelor PISA. 


Critica conservatoare a testelor PISA este splendid ilustrată de articolul profesoarei loana Nancu care scoate 
în evidenţă faptul că testele PISA pot fi un soi de substitut imperfect dar corect politic pentru un test de 
inteligenţă însă nu pot substitui educaţia. 


Argumentul conservator subliniază că un test de inteligenţă nu poate surprinde știința de carte, nu are cum 
surprinde contextul cultural, nu surprinde creativitatea, nu surprinde existența sau nu a cunoașterii în diverse 
domenii. Un păstor poate avea un scor mai bun decât un fizician atomist la un test de inteligenţă, ani de studiu 
și de frământări sunt irelevante pentru rezultatul unui test de inteligență. În ciuda rezultatului testelor de 
inteligență, alegem să continuam să lăsăm reactoarele nucleare în păstorirea fizicienilor atomiști, nici chiar 


progresiștii de tip USR nu au sugerat încă altminteri. 


Faptul că există o corelaţie perfectă între rezultatele testelor PISA (elevii români sunt pe locul +/- 50 între 
națiuni la testul de matematică) și rezultatele testelor de inteligență (românii sunt pe locul 56 între naţiuni — de 


menţionat dinamica descrescătoare întrucât taxarea excesivă a muncii alungă din țară oamenii performanti) 
este o confirmare a faptului că testele PISA sunt mai curând teste de inteligenţă decât teste care să arate 

atunci când dezastrul educațional este atotcuprinzător, sfidând orice altă metodă de evaluare. Cei care critică 
testarea memoriei studenților critică implicit orice cunoaștere preexistenă testului tocmai pentru că știu cât de 


puţină este cunoașterea studenților. 


Cu alte cuvinte testăm inteligența tocmai pentru că educaţia este atât de puţină încât nu prea mai avem ce 
testa. 


Indiferent dacă comparăm testele corespunzătoare aceleiași etape școlare sau manualele succesive de 
matematică vom constata o degradare continuă a nivelului pe măsură ce ne apropriem de prezent. Un ziar de 
mare tiraj a publicat conţinutul examenului de admitere la liceu pe care l-am dat acum mulţi ani, testul 
respectiv fiind incomprehensibil pentru cei care se pregătesc să fie admiși în licee anul acesta. Indiferent de ce 
ne arată sau nu ne arată testele PISA degradarea performanței școlare nu este un fenomen românesc, 
aceeași stare deplorabilă a învățământului poate fi observată în întreg spațiul occidental. 


Ca supusă a Majestății Sale Britanice fetița mea mijlocie urmează o școală privată aflată în Oxford, Anglia. 
Manualul de matematică al fetitei mele este întru totul similar cu cel al colegilor de generaţie care studiază în 
școlile publice românești fiind însă foarte diferit de cele două manuale pe care le-ar fi parcurs dacă ar fi făcut 
școala acum 35 de ani. Într-un mod cu totul similar manualele de chimie, de fizică sau de biologie au suferit 
degradări care compromit disciplinele pe care ar trebui să le reprezinte. 


Dacă dorim să înțelegem cum s-a ajuns aici ar trebui să vedem care este reacția progresiștilor de toate 


denominațţiunile la publicarea rezultatelor testelor PISA. 


Stânga progresistă a cerut la unison modernizarea școlilor cu toalete aflate în fundul curții. Toaleta în fundul 
curții este paradigma pentru tot ce este clasic, pentru orice poate avea legătură cu perioade dincolo de ziua de 
ieri. Mai multe calculatoare, mai mult internet, o programă mai aerisită, este pomenit ecartul dintre rezultatele 
elevilor având părinţi bogaţi și cei având părinţi săraci. 


Este de remarcat că, din păcate, reforma școlii românești s-a făcut respectând rețetarul progresist occidental 
iar rezultatul reformelor nu a întârziat să apară. 


Egalitatea este pentru progresiști valoarea supremă, educaţia având păcatul că, prin însăși natura sa, 
amplifică diferenţele imanente dintre oameni. Așa după cum atunci când au de ales între libertate și egalitate 
progresiștii sacrifică libertatea atunci când au de ales între egalitate și educaţie progresiștii vor sacrifica 
educația. 


Căci atunci când cerem mai mult internet, mai multe calculatoare sacrificăm educaţia pe altarul egalitarist al 
multiculturalismului. În acest context este de remarcat cinismul oamenilor foarte bogaţi care nu permit 
propriilor copii folosirea tehnicii de calcul deși o recomandă copiilor oamenilor săraci. DI. Gates este un astfel 


de exemplu, informatizarea şcolilor românești este și consecința faptului că dl. Gates nu dorește ca propriii 
copii să trebuiască să facă față competiției copiilor plebei. 


SAI CAD ESTI SAR SOCI NEAL EI "Ie AISI GATTA CA E API SICA ADI ID IANULEA: SI SAI AACE Ca LS IS LILI LE LILI SA Mtz 
de ani. Şansa copiilor săraci, a copiilor ai căror părinţi nu dețin capital, este tocmai școala, școala serioasă și 
temeinic făcută. Cu cât (auto)disciplina, inteligenţa și talentul necesare pentru parcurgerea cu succes a 
cerințelor școlare este mai mare cu atât mai mare va fi posibilitatea ca școala să ajute un copil sărac să 
depășească condiţia părinţilor săi. Arunci când diluăm în doze homeopate știința de carte diluăm și șansa 
copiilor oamenilor săraci de afirmare socială tocmai pentru că învățătura este la îndemâna oricui, nu doar a 


celor dispuşi să facă sacrificii pentru a o obţine. 


Paradoxal, din dorința de a reduce posibilitatea afirmării diferenţelor între oameni datorită ecartului de 
educaţie, din dorinţa de a nivela și de a elimina excelența, stânga post modernă reduce examenele școlare la 
teste de inteligență, modul cel mai reacționar de a selecţiona elite. Cu foarte mici excepții dr. Rosenberg n-ar fi 
propus ceva foarte diferit. Elitele minunatei lumi ce ni se propune sunt selecționate dintre cei mai inteligenţi 
dintre noi, indivizi suficient de inteligenţi pentru a-și conştientiza ignoranţa, indivizi suficient de inteligenţi să 
înțeleagă că acceptarea spiritului timpului în care trăiesc este singura garanţie a păstrării poziţiei sociale. 


Elitele românești, de la Eminescu la Blaga, s-au născut la sat sau în mici orașe de provincie, cei mai mulţi 
dintre oamenii cu care ne place să ne mândrim fără a le propune copiilor noștri să le citească opera au fost 
copii ai unor oameni departe de a fi bogaţi, copii care s-au împlinit învățind carte. Distrugând știința de carte 
facem ca apariția unor oameni precum Eminescu sau Blaga să nu fie posibilă, acesta este motivul pentru care 


căutăm elite între coperţile revistelor frumos colorate. 


Din păcate dreapta conservatoare este în defensivă (şi) în chestiunea educației deși conservatorii sunt aliatul 
natural al oricărui părinte care vrea să-și educe copilul. Experţi în educație aflați pe statul de plată al 
guvernului sau în solda diverselor ONG-uri vor sugera mereu reformarea către aneantizare a învățământului. 
Sănătos este să-i ignorăm, să căutăm în pod cărțile de matematică ale copilăriei și adolescenţei noastre 
urmând ca mai apoi să ne educăm noi înșine copiii. 

